**Baruch Kappel Goldstein** (opprinnelig  **Benjamin Carl Goldstein**; født 9. eller 12. desember 1956 i Brooklyn i New York City i USA, død 25. februar 1994 i Hebron i Vestbredden) var en israelsk nasjonalistisk ekstremist, jødisk terrorist og massemorder som drepte 29 og såret 125 palestinere i Abrahammoskeen i Hebron i 1994.

Liv og virke
------------

Goldstein var opprinnelig fra Brooklyn i New York i USA. Han studerte medisin ved Albert Einstein College of Medicine og var medlem av Jewish Defense League.
Goldstein emigrerte fra USA til Israel, og levde på den israelsk okkuperte Vestbredden og ble militærlege. Han steg i gradene og ble til sist major. Da han tjenestegjorde som lege i den israelske hæren skal han angivelig ha blitt lagt merke til for uttalelser om å nekte å behandle ikke-jøder, også dem som tjenestegjorde i den israelske hæren.

Han slo seg ned i den israelske bosetningen Kiryat Arba ved Hebron, der han etter sin aktive militærtjeneste arbeidet som akuttlege. I den egenskap var han involvert i legehjelp til ofre for arabisk-israelske voldshendelser. Han endret sitt navn fra Benjamin til Baruch, giftet seg Miriam som var en immigrant fra Sovjetunionen, og fikk fire barn.

Goldstein var en svoren tilhenger av den høyreekstreme israelske politikeren Meir Kahane som tok til orde for å fjerne alle palestinere både fra Israel og de okkuperte områdene. Organisasjonen Jewish Defense League, som han tilhørte, var stiftet av Kahane.

Goldstein var også aktiv i Kach-partiet, og stod som tredjemann på dets liste til Knesset-valgene i 1984. Som reaksjon på Goldsteins terror i 1994 ble da dette parti forbudt i Israel.

### Massakren

Den 25. februar 1994 myrdet han 29 bedende muslimer og såret 150 andre i Hebron. Den offisertsuniformerte Goldstein ankom Abrahamsmoskéen, der omkring 800 muslimer bad. Da de bedende bøyde seg ned i retning Mekka, kastet han en granat og åpnet ild med et automatvåpen og drepte 29 mennesker og skadet 125. Flere av ofrene var barn. Massakren stoppet da Goldstein hadde brukt opp ammunisjonen, og han ble overmannet og lynsjet av de overlevende. Massakren ble en utløsende faktor for et opprør på de okkuperte områdene, og ytterligere 26 palestinere og 9 israelere ble drept.

### Goldsteins grav

Israelske militærmyndigheter nektet å tillate at Goldstein ble begravet på den jødiske gravlund i Hebron. Han ble i stedet gravlagt vis-à-vis *Meir Kahane Memorial Park* i Kiryat Arba.

Gravstedet ble et slags valfartssted for jødiske ekstremister, og på en innskrift nær graven heter det: *«Til den hellige Baruch Goldstein, som gav sitt liv for det jødiske folk, Toraen og den israelske nasjon»*. I følge Baruch Marzel hadde frem til år 2000 omlag 10.000 mennesker flokket til graven. I 1996 gikk medlemmer av Arbeiderpartiet inn for at det helligdomsaktige bønnestedet nær graven måtte flyttes, og israelske sikkerhetsmyndigheter uttrykte bekymring for at graven ville oppildne ekstremister. I 1999, etter vedtaket av en ny lov dom forbød monumenter for terrorister, og en tilknyttet kjennelse i Høyesterett, raserte den israelske hær med bulldozer bønneområdet og monumentet satt opp nær graven.

Et nytt gravmæle er senere blitt bygd, og tiltrekker seg forsatt besøk fra israelske pilgrimer.

Se også
-------

* Hebronmassakren 1994

Referanser
----------

1. ↑  
«On This Day – 25 February – 1994: Jewish settler kills 30 at holy site» **(engelsk)**. BBC. Besøkt 20. april 2010. «Goldstein had been a member of the Jewish Defence League, a violent organisation established by Rabbi Meir Kahane.»
2. ↑  BBC News Arkivert 2017-07-06 hos Wayback Machine "Goldstein had lived in Israel for 11 years and was a doctor in the Jewish settlement of Kiryat Arba, just outside Hebron." "As the settlement's main emergency doctor, he was involved in treating victims of Arab-Israeli violence."
3. ↑  «Life in Hebron's cage of security». *Christian Science Monitor*. 30. november 1994.
4. ↑  Brother against brother: Violence and Extremism in Israeli politics from Altalena to the Rabin assassination by Ehud Sprinzak
5. ↑  *Settlers remember gunman Goldstein; Hebron riots continue**. Issacharoff, Avi. Haaretz. 1. mars 2010.*
6. ↑  «Supreme court decision». Arkivert fra originalen 27. desember 2014.
7. ↑  «Graveside party celebrates Hebron massacre». *BBC News*. 21. mars 2000.
8. ↑  "Goldstein's grave draws extremists" Arkivert 2007-09-30 hos Wayback Machine, Jewish Telegraphic Agency, 22. november1996.
9. ↑  "Israel removes shrine to mosque murderer", CNN, 29. desember 1999. Arkivert 2005-11-14 hos Wayback Machine
10. ↑  «The Shame of Shuhada Street». *The Atlantic*.  Parameteren `|access-date=` støttes ikke av malen. (hjelp); Parameteren `|author=` støttes ikke av malen. Mente du `|author=`?) (hjelp); Parameteren `|archive-date=` støttes ikke av malen. (hjelp); Parameteren `|year=` støttes ikke av malen. (hjelp); Parameteren `|archive-url=` støttes ikke av malen. (hjelp)

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI
 |